องค์การอนามัยโลก เปิดเผยแนวนโยบายใหม่ สำหรับการรักษาปละป้องกันเชื้อไวรัส HIV
วันนี้ยังเป็นวันที่ 1 ธันวาคมตามเวลาในสหรัฐ ซึ่งเป็นวันเอดส์โลก ก่อนหน้านี้ 1 วัน องค์การอนามัยโลกหรือ WHO ได้เปิดเผยแนวนโยบายใหม่ สำหร
ประมาณกันว่าปัจจุบันมีประชากรโลกราว33 ล้าน 4 แสนคน มีเชื้อไวรัส HIV/AIDS อยู่ในร่างกาย และทุกๆ ปีจะมีผู้ติดเชื้อเพิ่มขึ้น2 ล้าน 7 แสนคน ในขณะที่โรคเอดส์เป็นสาเหตุอันดับ 1 ที่ทำให้ประชากรสตรีวัยเจริญพันธ์ทั่วโลกเสียชีวิตมากที่สุด แนวนโยบายใหม่ขององค์การอนามัยโลกหรือ WHO แนะนำผู้ติดเชื้อไวรัสHIV ให้รีบรับยาต่อต้านไวรัสตั้งแต่ช่วงแรกๆซึ่งอาจยังไม่มีการแสดงอาการใดๆกล่าวคือควรได้รับยาต้านเชื้อไวรัสเมื่อระดับเซลล์ของภูมิคุ้มกันโรคที่เรียกว่า CD4อยู่ที่ประมาณ 350 โดยคำแนะนำก่อนหน้านี้ของ WHO บอกไว้ว่าผู้ติดเชื้อควรได้รับยาต้านเมื่อระดับ CD4 ลดต่ำลงอยู่ที่ระดับ200 นะครับ ซึ่งเกี่ยวกับเรื่องนี้ คุณ Anthony Fauci ผู้อำนวยการสถาบันโรคภูมิแพ้และโรคติดต่อแห่งชาติสหรัฐ ชี้แจงไว้ว่า มีการรวบรวมหลักฐานในช่วงไม่กี่ปีที่ผ่านมาที่แสดงให้เห็นว่า ยิ่งได้รับการรักษาเร็วเท่าไร ก็ยิ่งเป็นผลดีต่อสุขภาพของผู้ติดเชื้อในระยะยาวในขณะที่รายงานหลายชิ้นชี้ว่าการเริ่มให้ยาต่อต้านเชื้อไวรัสแก่สตรีมีครรภ์ตั้งแต่ช่วงที่ตั้งครรภ์ได้ 14สัปดาห์ และให้ยาดังกล่าวอย่างต่อเนื่องจนถึงช่วงหยุดให้นมบุตรหรือช่วงประมาณที่เด็กมีอายุได้1 ขวบ จะช่วยลดความเสี่ยงของการถ่ายทอดเชื้อไวรัส HIVจากแม่สู่ลูกได้ราว 5% ก่อนหน้านี้ WHOแนะนำว่าควรเริ่มให้ยาต่อต้านเชื้อไวรัสในขณะที่ตั้งครรภ์ได้ 28 สัปดาห์ ผู้อำนวยการสถาบันโรคภูมิแพ้ และโรคติดต่อแห่งชาติสหรัฐกล่าวว่าองค์การอนามัยโลกกำลังพัฒนาและปรับเปลี่ยนคำแนะนำใหม่เพื่อให้ครอบคลุมถึงผู้ติดเชื้อในช่วงแรกๆซึ่งเป็นช่วงที่เชื้อไวรัสอาจส่งผลต่อสุขภาพร่างกายของผู้ติดเชื้อได้มากกว่า นอกจากนี้WHO ยังแนะนำให้ประเทศต่างๆ ลดการใช้ยา Stavudine ซึ่งเป็นยาต้านเชื้อไวรัสHIV ที่ใช้กันอย่างแพร่หลายโดยให้เหตุผลว่ายาตัวนี้มีผลข้างเคียงในระยะยาว ซึ่งอาจทำให้ผู้ติดเชื้ออ่อนเพลีย และส่งผลร้ายต่อระบบประสาทได้ในขณะเดียวกัน คุณ Anthony Fauci บอกว่าการลดอัตราการติดเชื้อไวรัส HIV ทั่วโลกให้ได้ผลนั้นขึ้นอยู่กับการพัฒนาระบบการตรวจเลือดหาผู้ติดเชื้อ ให้มีประสิทธิภาพยิ่งขึ้น คุณ Fauci ชี้ว่าคำแนะนำที่สำคัญที่สุดประการหนึ่งคือ การขยายการตรวจเลือดหาผู้ติดเชื้อเพื่อที่จะได้นำผู้ติดเชื้อเหล่านั้น มารับการรักษาอย่างเหมาะสม อย่างไรก็ตามองค์การอนามัยโลก ระบุว่า การพัฒนาด้านการตรวจเลือด และการรักษาผู้ติดเชื้อตั้งแต่ช่วงแรกๆนั้นมีค่าใช้จ่ายสูง โดยเฉพาะในประเทศที่มีผู้ติดเชื้อไวรัส HIV จำนวนมาก แต่ต้นทุนที่เพิ่มขึ้นนั้นส่วนหนึ่งอาจชดเชยได้ด้วยค่าใช้จ่ายที่ลดลงในอนาคต สำหรับการรักษาผู้ป่วยโรคเอดส์ตามโรงพยาบาลต่างๆประกอบกับค่าใช้จ่ายในการดูแลเด็กกำพร้า ที่ผู้ปกครองเสียชีวิตจากโรคเอดส์ก็มีแนวโน้มที่จะลดลงเช่นกัน